94. ΒΑΣΙΛΙΚΟΝ ΔΙΑΤΑΓΜΑ υπ αριθ.478 της 24 Αυγ./4 Σεπτ.1967 (ΦΕΚ Α΄151 ) Περί αυξομειώσεως του αριθμού των θέσεων πολιτικών μηχανικών των Τ.Υ.Δ.Κ. ενίων Νομαρχιών. Έχοντες υπ όψιν τας διατάξεις: α) της παρ. 2 του άρθρ.11 του υπ αριθ.4260/1962 Ν.Δ/τος «Περί ρυθμίσεως θεμάτων αφορώντων εις την Γενικήν Διεύθυνση Διοικήσεως του Υπουργείου των Εσωτερικών», εν συνδυασμώ προς τας του άρθρου μόνου του   υπ   αριθ.  81/1963    Β.  Δ/τος   «περί  κατανομής των οργανικών θέσεων μονίμου διοικητικού και τεχνικού προσωπικού, αρμοδιότητος Γενικής Διευθύνσεως Διοικήσεως Υπουργείου Εσωτερικών», β)την υπ αριθ. 504/20.7.1967 σύμφωνον γνωμοδότησιν του Ανωτάτου Συμβουλίου  Δημοσίων Υπηρεσιών και γ) την υπ αριθ.438/3.8.1967 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρον μόνον.-1. Αι δυνάμει του άρθρου μόνου του Β.Δ.81/1963 και του άρθρ.3 παρ.1 του Ν.Δ.4398/1964 (Φ.185), υφιστάμενα παρά τη Τεχνική Υπηρεσία Δήμων και Κοινοτήτων (Τ.Υ.Δ.Κ.) της Νομαρχίας Αττικής 8 θέσεις του Α2 Κλάδου Πολιτικών Μηχανικών, αυξάνονται κατά 3 δια μεταφοράς 2 θέσεων εκ της (Τ.Υ.Δ.Κ.) της Νομαρχίας Μεσσηνίας, και 1 εκ της Τ.Υ.Δ.Κ. της Νομαρχίας Φθιώτιδος. 2) Αι δια του άρθρ.2 παρ.1 του Ν.Δ.4398/64 ορισθείσαι 3 θέσεις του Α2 Κλάδου Πολιτικών Μηχανικών εν τη Τεχνική Υπηρεσία Δήμων και Κοινοτήτων (Τ.Υ.Δ.Κ.) της Νομαρχίας Πειραιώς, αυξάνονται κατά 2, δια μεταφοράς ανά 1 θέσεως ,εκ της Τ.Υ.Δ.Κ. των Νομαρχιών Αιτωλίας και Ακαρνανίας, και Ιωαννίνων.

[Source: greek_legal_code_raptarchis | Tokens: 1361]